Jahon iqtisodiyoti va diplomatiya universitetining iqtisodiy-tahliliy faoliyatini kuchaytirish chora-tadbirlari toʻgʻrisida
(resolution, 2022-08-17)

Oʻzbekiston Respublikasi Prezidentining “Jahon iqtisodiyoti va diplomatiya universiteti faoliyatini tizimli isloh qilish chora-tadbirlari toʻgʻrisida” 2022-yil 23-iyuldagi PQ-330-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Jahon iqtisodiyoti va diplomatiya universiteti faoliyatini tizimli isloh qilish chora-tadbirlari toʻgʻrisida” 2022-yil 23-iyuldagi PQ-330-son qarorining: 11-bandiga muvofiq Jahon iqtisodiyoti va diplomatiya universiteti (keyingi oʻrinlarda — Universitet) tuzilmasidagi Xalqaro iqtisodiy va siyosiy tadqiqotlar markazi hamda Xalqaro-huquqiy tadqiqotlar va qiyosiy ommaviy huquq markazi negizida yuridik shaxs boʻlgan Jahon iqtisodiyoti va diplomatiya universiteti huzuridagi Istiqbolli xalqaro tadqiqotlar instituti (keyingi oʻrinlarda — Institut) tashkil etilganligi va uning asosiy vazifalari belgilanganligi; 12-bandiga muvofiq Jahon iqtisodiyoti va diplomatiya universiteti huzurida yuridik shaxs boʻlgan davlat muassasasi shaklidagi “Xalqaro munosabatlar: siyosat, iqtisodiyot, huquq” jurnali tahririyati (keyingi oʻrinlarda — Tahririyat) tashkil etilganligi maʼlumot uchun qabul qilinsin; 2. Quyidagilar: Jahon iqtisodiyoti va diplomatiya universiteti huzuridagi Istiqbolli xalqaro tadqiqotlar institutining tuzilmasi 1-ilovaga muvofiq; Jahon iqtisodiyoti va diplomatiya universiteti huzuridagi “Xalqaro munosabatlar: siyosat, iqtisodiyot, huquq” jurnali tahririyati” davlat muassasasining tuzilmasi 2-ilovaga muvofiq; Jahon iqtisodiyoti va diplomatiya universiteti huzuridagi “Xalqaro munosabatlar: siyosat, iqtisodiyot, huquq” jurnali tahririyati” davlat muassasasi xodimlarining mehnatiga haq toʻlash razryadlari 3-ilovaga muvofiq tasdiqlansin. Universitet rektoriga Kuzatuv kengashi bilan kelishgan holda Institutning tuzilmasiga belgilangan cheklangan umumiy shtatlar soni va mehnatga haq toʻlash fondi doirasida tegishli oʻzgartirishlar kiritish huquqi berilsin. 3. Belgilab qoʻyilsinki: Institut davlat muassasasi hisoblanadi; Institutning rahbar va ilmiy xodimlariga Fanlar akademiyasi ilmiy-tadqiqot institutlari rahbar, ilmiy va boshqa xodimlari uchun belgilangan mehnatga haq toʻlash va moddiy ragʻbatlantirish tartibi tatbiq etiladi; xalqaro hamkorlik va sheriklikka faol jalb etilganligini hisobga olib, Institut ilmiy xodimlariga Universitetning budjetdan tashqari mablagʻlari hisobidan 50 foizgacha ustama toʻlanishi mumkin; Institut va Tahririyat faoliyati Davlat budjeti mablagʻlari, Universitetning budjetdan tashqari mablagʻlari, xoʻjalik faoliyati va shartnoma asosidagi xizmatlar koʻrsatishdan tushadigan tushumlar, jismoniy va yuridik shaxslarning homiylik xayriyalari, grantlar hamda qonunchilik hujjatlarida taqiqlanmagan boshqa manbalar hisobidan moliyalashtiriladi. 4. Tashqi ishlar vazirligi: a) bir oy muddatda: Oʻzbekiston Respublikasining xorijiy mamlakatlardagi diplomatik vakolatxonalari va konsullik muassasalari rahbarlari hamda xalqaro tashkilotlar huzuridagi doimiy vakillarini Universitet oʻquv jarayoniga jalb qilish boʻyicha yillik reja-grafikni tasdiqlasin hamda kelgusi oʻquv yillarida ham tizimli ravishda yillik reja-grafiklarning amalga oshirilishini taʼminlasin; Universitet tashkil etilganligining 30 yilligini keng nishonlash boʻyicha Vazirlar Mahkamasiga taklif kiritsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin; b) buyurtma asosida Oʻzbekiston Respublikasining tashqi siyosiy, tashqi iqtisodiy, xalqaro huquqiy va davlat boshqaruvi faoliyatining ustuvor yoʻnalishlari doirasida grant tanlovlari eʼlon qilish uchun tematik mavzularni Innovatsion rivojlanish vazirligiga taqdim qilsin. Bunda Innovatsion rivojlanish vazirligi tegishli buyurtmalarga koʻra grant tanlovlarini eʼlon qilsin hamda ilmiy ekspertiza xulosalariga muvofiq moliyalashtirilishini taʼminlasin. 5. Qadimiy va boy tarixga ega oʻzbek davlatchiligining shakllanishi va taraqqiy etishida milliy diplomatiyaning tutgan alohida oʻrnini, uning umumjahon tarixiy jarayonlari bilan uzviy bogʻliqligini hamda bugungi mustaqil Oʻzbekiston diplomatiyasining Uchinchi Renessans konsepsiyasini amalga oshirishdagi muhim ahamiyatini keng yoritish maqsadida Universitetda yuridik shaxs boʻlmagan “Oʻzbekiston diplomatiyasi tarixi” muzeyi tashkil etilsin. Universitet 2022-yil 1-oktabrga qadar mazkur muzey faoliyati yoʻlga qoʻyilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi tashqi ishlar vaziri v.b. V.I. Norov zimmasiga yuklansin. Direktor Direktor oʻrinbosari Osiyo-Tinch okeani mintaqasini oʻrganish markazi 2 Umumiy boʻlim 2 Barqaror rivojlanish muammolarini oʻrganish markazi 2 Yuriskonsult 1 Yevropani oʻrganish markazi 2 Energetik geosiyosat markazi 2 Moliya-iqtisod boʻlimi 2 Amerikani oʻrganish markazi 2 Iqtisodiy diplomatiya markazi 2 Axborot-kommunikatsiya texnologiyalari boʻyicha mutaxassis 1 Afgʻoniston va Janubiy Osiyoni oʻrganish markazi 2 Xalqaro-huquqiy tadqiqotlar markazi 2 Konfliktologiya laboratoriyasi 2 Bosh muharrir Bosh muharrir oʻrinbosari Oʻzbek va rus tillari boʻyicha korrektor 1 Referent-ish yurituvchi 1 Tashkiliy ijodiy guruh 2 Ingliz tili boʻyicha korrektor 1 Veb muharrir-dizayner 1 T/r Lavozim Shtat birligi soni Mehnatga haq toʻlash razryadlari 1. Bosh muharrir 1 16 2. Bosh muharrir oʻrinbosari 1 15 3. Veb muharrir-dizayner 1 11 4. Xalqaro iqtisodiy yoʻnalish boʻyicha muharrir 1 11 5. Xalqaro huquq yoʻnalishi boʻyicha muharrir 1 11 6. Oʻzbek va rus tillari boʻyicha korrektor 1 10 7. Ingliz tili boʻyicha korrektor 1 10 8. Referent-ish yurituvchi 1 3 Jami 8 -